b'\n_START_ARTICLE_\nStane Sever\n_START_SECTION_\n\xc5\xbdivljenjepis\n_START_PARAGRAPH_\nStane Sever je kmalu po prihodu v ljubljansko Dramo (leta 1937) postal eden vodilnih igralcev najve\xc4\x8djega slovenskega gledali\xc5\xa1\xc4\x8da in je njegovemu odru ostal zvest vse do leta 1968._NEWLINE_Njegove igralske stvaritve so vsebovale \xc5\xa1iroko paleto \xc4\x8dlove\xc5\xa1kih zna\xc4\x8dajev in so \xc5\xbeanrsko prehajale od anti\xc4\x8dne tragedije do moderne drame pa vse do komedije ter groteske. Veliko je snemal tudi za RTV Slovenija (\xc5\xa1tevilne radijske igre, recitacije in interpretacije za televizijo)._NEWLINE_Od leta 1950 je bil honorarni predavatelj za dramsko igro in umetni\xc5\xa1ko besedo, od leta 1966 pa izredni profesor na Akademiji za gledali\xc5\xa1\xc4\x8de, radio, film in televizijo v Ljubljani (AGRFT)._NEWLINE_Igral je v naslednjih filmih: Sedmina (1969), Breza (1967), Grajski biki (1967), Zgodba, ki je ni (1967), Sre\xc4\x8dno, Kekec (1963), Samorastniki (1963), Dru\xc5\xbeinski dnevnik (1961), Legge di guerra (1961), Tri \xc4\x8detrtine sonca (1959), H-8... (1958), Vrati\xc4\x87u se (1957), Ne \xc4\x8dakaj na maj (1957), Trenutki odlo\xc4\x8ditve (1955), Tri zgodbe (1955), Vesna (1953), Jara gospoda (1953), Trst (1951), Plavi 9 (1950) in Na svoji zemlji (1948)._NEWLINE_Za svoje svoje ustvarjalno delo je dvakrat prejel Pre\xc5\xa1ernovo nagrado.\n_START_SECTION_\n\xc5\xbdivljenjepis\n_START_PARAGRAPH_\nSlovenski gledali\xc5\xa1ki in filmski igralec Stane Sever se je rodil 21. novembra leta 1914 na Vi\xc4\x8du v Ljubljani. Po kon\xc4\x8dani osnovni \xc5\xa1oli, se je \xc5\xa1olal v Ljubljani in Mariboru, kjer je leta 1936 maturiral. Igral je v vi\xc5\xa1kem sokolskem gledali\xc5\xa1\xc4\x8du in \xc5\xa0entjakobskem gledali\xc5\xa1\xc4\x8du. \xc5\xbde leta 1934 je z vlogo pisarja Mrve iz gledali\xc5\xa1ke predstave Lepa Vida nastopil v ljubljanski Drami. Nekaj let kasneje, leta 1937 pa tam postal eden vodilnih igralcev._NEWLINE_Leta 1945 je postal slovenski naj uglednej\xc5\xa1i gledali\xc5\xa1ki umetnik. Med mnogimi drugimi filmi, je igral tudi v 1. slovenskem filmu - Na svoji zemlji, ki so ga premierno predstavili leta 1948. Leto kasneje je za vlogo Jermana v Cankarjevih Hlapcih prejel svojo 1. Pre\xc5\xa1ernovo nagrado. Za tem so se njegovi filmi kar vrstili. Med najbolj znane pa sodijo: Trst, Jara gospoda, Trenutki odlo\xc4\x8ditve, Ne \xc4\x8dakaj na maj, ipd. Medtem je leta 1950 postal honorarni predavatelj za dramsko igro in umetni\xc5\xa1ko besedo._NEWLINE_Stane Sever je v svojem \xc5\xbeivljenju prejel dve Pre\xc5\xa1ernovi nagradi. Svojo drugo nagrado je prejel deset let po prejetju prve za vlogo Aleksandra Gornika v Cankarjevi komediji. V 3 desetletjih svojega umetni\xc5\xa1kega ustvarjanja je oblikoval nad 250 gledali\xc5\xa1kih in filmskih vlog ter sodeloval pri razli\xc4\x8dnih radijskih igrah. Leta 1966 je postal izredni profesor na akademiji za gledali\xc5\xa1\xc4\x8de, radio, film in televizijo (AGRFT). Medtem je igral v ljubljanski Drami, dokler ni dve leti pozneje pri\xc5\xa1lo do spora z vodstvom in delom ansambla. Takrat se je njegova gledali\xc5\xa1ka pot skoraj kon\xc4\x8dala. Zadnji\xc4\x8d je v njej kot gost nastopil leta 1969. V istem letu je posnel tudi film Sedmina. Potem pa 18. decembra 1970 umrl v Ribnici na Pohorju.'